**NAVODILA ZA INFORMIRANJE IN OBVEŠČANJE JAVNOSTI**

**Navodila za upravičence, ki izvajajo operacije sofinancirane iz Evropskega kmetijskega sklada za razvoj podeželja (EKSRP) na podlagi Javnega poziva za izbor operacij v letu 2016**

Upravičenci do sredstev Programa razvoja podeželja 2014–2020, kar pomeni, da so aktivnosti sofinancirane iz Evropskega kmetijskega sklada za razvoj podeželja in iz proračuna Republike Slovenije, imajo obveznost označiti vir sofinanciranja aktivnosti od začetka izvajanja aktivnosti, kar je s temi navodili opredeljeno kot najkasneje **od prejema odločbe.**

Vir sofinanciranja mora označiti **vsak, ki so mu s kakršnim koli aktom dodeljena sredstva** EKP 2014 – 2020 za izvajanje aktivnosti v okviru operacij.

Vir sofinanciranja morajo upravičenci navajati, **ko začnejo izvajati operacije** sofinancirane iz sredstev EKP 2014 – 2020.

Obveznosti označevanja vira sofinanciranja označijo upravičenci na dva načina – na poslovni spletni strani in v naravi. Podrobnejša navodila so opredeljena v nadaljevanju.

Priporočamo, da upravičenci hranijo vsa dokazila o izpolnjevanju obveznosti (plakate, table, fotografije, posnetke »screen print« spletnih strani ipd.) ter jih tudi že predložijo k zahtevku za izplačilo, kjer je to možno (npr. investicijski ukrepi, ukrepi 1 in 2 …), pri čemer je za določene ukrepe ta obveznost že opredeljena v uredbah za izvajanje ukrepov PRP 2014–2020 oz. javnih razpisih.

**→** Več informacij, logotipi, primeri označevanja: <https://www.program-podezelja.si/sl/oznacevanje-aktivnosti>

**→** [NAVODILA](https://www.program-podezelja.si/images/SPLETNA_STRAN_PRP_NOVA/1_PRP_2014-2020/1_5_Označevanje_aktivnosti/2._sprememba_navodil_velja_od_11.11.2016.pdf) **za informiranje in obveščanje javnosti o aktivnostih, ki prejemajo podporo iz Programa razvoja podeželja Republike Slovenije za obdobje 2014–2020**

**→** Logotipi: <http://www.eu-skladi.si/sl/aktualno/logotipi> (Evropski sklad za regionalni razvoj)

**→** Posamezni vzorci dokumentov: http://www.razvoj-podezelja.si (Obrazci)

Dodatne informacije:

LAS med Snežnikom in Nanosom  
Aleš Zidar, Tamara Urbančič

[info@razvoj-podezelja.si](mailto:info@lasnotranjska.si)

05 711 23 35

**OZNAČEVANJE OPERACIJ**

**NAČINI OZNAČEVANJA**

* + 1. *Aktivnost, ki j eupravičena do javne podpore*
* objava na spletni strani upravičenca, če obstaja;

*2. Aktivnost, katere skupna višina javne podpore presega 10.000 EUR*

* objava na spletni strani upravičenca, če obstaja;
* plakat ali obrazložitvena tabla

*3. Aktivnost, ki privede do naložbe v premično opremo, katere skupna višina javne podpore presega 10.000 EUR*

* objava na spletni strani upravičenca, če obstaja;
* plakat ali obrazložitvena tabla;
* označitev z nalepko

*4. Informacijska in komunikacijska gradiva*

* označitev informativnih in komunikacijskih gradiv

**PRAVILA OZNAČEVANJA**

**LOGOTIPI**

* + EKSRP – logotip Evropskega kmetijskega sklada za razvoj podeželja
  + LAS – logotip LAS med Snežnikom in Nanosom
  + partnerji – logotipi vseh partnerjev, ki imajo logotipe

**KOMBINACIJA LOGOTIPOV**

Upravičenci in partnerji lahko pri komuniciranju vsebin uporabljajo tudi lastne logotipe. V primeru, ko se uporablja več logotipov, **naj nobeden ne presega velikosti zastave evropske unije**. Upošteva naj se tudi varnostno polje okrog posameznega logotipa.

**SPLETNA STRAN UPRAVIČENCA**

Spletna stran upravičenca lahko že obstaja, lahko pa je njena vzpostavitev predvidena v okviru aktivnosti sofinanciranih iz sredstev ESRR. V kolikor spletna stran obstaja, je upravičenec dolžen na njej predstaviti aktivnost, ki se bo izvajala v okviru posamezne operacije.

Elementi spletne strani:

* + za aktivnosti **do** 10.000 EUR dodeljene višine javne podpore se navede najmanj naziv, cilje in pričakovane rezultate aktivnosti (output);
  + za aktivnosti **nad** 10.000 EUR dodeljene višine javne podpore se navede najmanj naziv, povzetek (kratek opis bistva projekta), cilje in pričakovane rezultate;
  + ustrezni logotipi: EKSRP, LAS; partnerji (upoštevati, da noben logotip ne sme presegati velikosti zastave EU)
  + obrazložitev vloge Evropske unije z naslednjo izjavo: »Evropski kmetijski sklad za razvoj podeželja: Evropa investira v podeželje«;
  + povezava na spletno stran Eevropske komisije, namenjene EKSRP: <https://ec.europa.eu/agriculture/rural-development-2014-2020_sl>, Program razvoja podeželja (PRP): https://www.program-podezelja.si/sl/ in LAS: http://www.razvoj-podezelja.si

*Pravilno označevanje!!!*

Informacije o aktivnosti in obvezni elementi spletne strani zavzemajo najmanj **25 % spletne strani** (25 % tiskane spletne strani), ki je namenjena informacijam o viru sofinanciranja izvajane oz. izvedene aktivnosti.

**PLAKAT**

Plakat se uporabi za označitev vira sofinanciranja aktivnosti, katere skupna višina javne podpore presega 10.000,00 EUR. Namesto plakata lahko upravičenec uporabi obrazložitveno tablo.

Plakat je **najmanj velikosti A3 (297 x 420 mm).** Podatki na plakatu so čitljivi. Elementi označevanja zajemajo **najmanj 25 % plakata**.

Plakat se izobesi **na vidnem mestu za javnost**, kot je na primer na mestu izvajanja aktivnosti ali sedežu upravičenca (npr. ob vhodu v zgradbo, poslovni prostor).

**Plakate upravičenec pridobi na Agenciji Republike Slovenije za kmetijske trge in razvoj podeželja** s posredovanjem elektronskega sporočila na aktrp@gov.si ali dopisa na Agencijo Republike Slovenije za kmetijske trge in razvoj podeželja, Dunajska cesta 160, 1000 Ljubljana. **Plakate je možno dobiti tudi na vseh izpostavah Kmetijsko gozdarske zbornice Slovenije.**

Elementi plakata ali podobne vizualne vsebine:

* naziv aktivnosti;
* ustrezni logotipi EKSRP, LAS, partnerja/partnerjev
* obrazložitev vloge Evropske unije z naslednjo izjavo: **Evropski kmetijski sklad za razvoj podeželja: Evropa investira v podeželje**

**NALEPKA**

Nalepka (dimenzije 5x10 cm) se uporabi za označitev aktivnost, ki privede do naložbe v premično opremo, katere skupna višina javne podpore presega 10.000 EUR.

Nalepka se uporabi **na vidnem mestu na premični opremi**, vendar tako, da ne ovira delovnega procesa. Nalepka mora biti na premični opremi **še najmanj do zadnjega izplačila**. V primeru, da se nalepka obrabi (da niso jasno razvidni elementi označevanja) je potrebna njena zamenjava, ki jo opravi upravičenec.

Na nalepki se na praznem prostoru **ustrezno navede sofinancirana aktivnost** – naziv naložbe oziroma premične opreme.

**Nalepke upravičenec pridobi na Agenciji Republike Slovenije za kmetijske trge in razvoj podeželja** s posredovanjem elektronskega sporočila na aktrp@gov.si ali dopisa na Agencijo Republike Slovenije za kmetijske trge in razvoj podeželja, Dunajska cesta 160, 1000 Ljubljana. **Plakate je možno dobiti tudi na vseh izpostavah Kmetijsko gozdarske zbornice Slovenije.**

**INFORMACIJSKA IN KOMUNIKACIJSKA GRADIVA**

Upravičenec mora z logotipom EKSRP in logotipom LAS označiti vsa komunikacijska in informacijska gradiva, ki so sofinancirana iz teh sredstev.

*→ pripravljeni so vzorci*

***Tiskana gradiva oziroma prispevki v tiskanih medijih in ostala dokumentacija***

Tiskana gradiva, gradiva usposabljanj, svetovanj in predstavitve (PPT), jumbo plakati, prispevki in oglasi v tiskanih gradivih, sporočilih za javnost, plakati in podobni tiskani materiali oz. gradiva, ki so namenjeni obveščanju javnosti oziroma gradiva za usposabljanja in svetovanja ter ostale tiskovine morajo vsebovati vse zahtevane elemente označevanja.

Priporoča se, da se v primeru označevanja vabil, elektronskih sporočil, dopisov, dokumentacije javnih naročil in javnih natečajev, ki nastanejo v povezavi z izvajanjem aktivnosti, upoštevajo določila tega poglavja.

Tiskana gradiva vključujejo tudi sklicevanje na organe, odgovorne za vsebino informacij, in na organ upravljanja, določenega za izvajanje PRP 2014–2020, to je MKGP. Sklicevanje na organe ni nujno na naslovni strani, temveč je ustrezno tudi ob podajanju vsebinskih informacij (npr. v kolofonu). Upravičenci lahko uporabijo naslednjo predlogo: »Za vsebino je odgovoren \_\_\_\_\_\_\_\_\_\_\_\_\_ (naziv organizacije ipd.). Organ upravljanja, določen za izvajanje Programa razvoja podeželja RS za obdobje 2014–2020, je Ministrstvo za kmetijstvo, gozdarstvo in prehrano.«

*AVDIOVIZUALNI MATERIAL*

CD, DVD ipd. je treba označiti z vsemi zahtevanimi elementi. Ustrezno je treba označiti tudi vsa gradiva, ki so na voljo le v spletni verziji oziroma na spletu.

PROMOCIJSKI MATERIAL

Majice, darilne vrečke, USB ključki, mape, kape, torbe, izdelki domače in umetnostne obrti oz. rokodelski izdelki ipd) se uporabi elemente označevanja, če je to možno. V kolikor tisk elementov na navedenih predmetih ni možen, se lahko označi zgolj embalažo ali pritrdi vizitke, kjer so označeni vsi zahtevani elementi. Pri manjših promocijskih izdelkih se obveznost navedbe vseh elementov označevanja ne uporablja, priporoča pa se vsaj uporaba simbola Evropske unije in slogana „Evropski kmetijski sklad za razvoj podeželja: Evropa investira v podeželje“.

TV IN RADIJSKE ODDAJE

V kolikor se upravičenci udeležijo oddaje na TV, radiu ali spletnem mediju, ki je namenjen predstavitvi oziroma promociji aktivnosti, se priporoča smiselno navedbo, da aktivnost sofinancirata Evropska unija iz Evropskega kmetijskega sklada za razvoj podeželja in Republika Slovenija v okviru Programa razvoja podeželja 2014–2020.

SOCIALNI/DRUŽBENI MEDIJI

Priporoča se, da se pri uporabi socialnih/družbenih medijev tudi navede vir sofinanciranja aktivnosti, kot je navedeno v tehničnih značilnostih spodaj.

Informiranje in obveščanje javnosti vsebuje naslednje elemente označevanja:

* ustrezni logotipi EKSRP, LAS, partnerja/partnerjev
* obrazložitev vloge Evropske unije z naslednjo izjavo: **Evropski kmetijski sklad za razvoj podeželja: Evropa investira v podeželje**

Uporabi se lahko logotipe oz. simbole v barvni ali črno-beli različici.

V kolikor je gradivo v tujih jezikih, se zahtevani elementi lahko podajajo v uporabljenem jeziku, pri čemer se izjava „Evropski kmetijski sklad za razvoj podeželja: Evropa investira v podeželje“ v naslednjih tujih jezikih glasi sledeče:

- v angleškem jeziku: „The European Agricultural Fund for Rural Development: Europe investing in rural areas”;

- v nemškem jeziku: „Europäischer Landwirtschaftsfonds für die Entwicklung des ländlichen Raums: Hier investiert Europa in die ländlichen Gebiete“;

- v italijanskem jeziku: „Fondo europeo agricolo per lo sviluppo rurale: l’Europa investe nelle zone rurali”;

- v hrvaškem jeziku: „Europski poljoprivredni fond za ruralni razvoj: Europa ulaže u ruralnim područjima”.

ZNAMKA »I FEEL SLOVENIA«

Priporočljivo je, da se znamka I feel Slovenia uporabi na promocijskih gradivih, ki so sofinancirana iz PRP 2014–2020.

Več o znamki na povezavi:

<http://www.ukom.gov.si/si/promocija_slovenije/znamka_slovenije_i_feel_slovenia/o_znamki/>

Logotip znamke: <http://www.ukom.gov.si/index.php?id=871>